Den Beste Sykkel

Den Beste Sykkel, også kjent som DBS, er et norsk sykkelmerke fra Sandnes. 

 Historie 
Øglænd Cyklelager ble grunnlagt av Jonas Øglænd i 1892 i Sandnes. I starten var Øglænd agent for den tyske produsenten Hengstberg, senere også for det amerikanske merket The World. Andre merker var Fram og Viking. Øglænd monterte selv syklene. 

I 1906 åpnet Øglænd sykkelfabrikk i Langgata 6 i Sandnes, der startet selskapets egen produksjon av sykler. 

I 1932 tok Øglænd i bruk merkenavnet Den Beste Sykkel (DBS) etter en navnekonkurranse. En gutt på 12 år kom vinnerforsalget. I de følgende årene vokste DBS, og i 1949 eksporterte de sin første sykkel.
miniatyr|Reklame for Apache sykkelen
På grunn av konkurransen i 1960-årene, dukket det opp et behov for å modernisere produksjonen. Derfor bygget DBS en ny sykkelfabrikk på Kvål industriområde (Ganddal) i Sandnes, som stod klar i 1972. Etter hvert begynte selskapet å slite med konkurransen fra lavkostland i Asia. 

I 1989 ble Øglænd DBS AS solgt til svenske Monark (Cycleurope fra 1996), som står bak merker som Monark, Crescent, Peugeot og Bianchi. 

Man finner i dag (2023) både vanlige sykler og el-sykler med merke DBS. Syklene produseres ikke lenger i Norge men produktutvikling, markedsføring, salg og logistikk styres fra Oslo. 

Andre sykkelmerker som ble produsert av DBS
 Svithun: Varemerke for Maskinhuset i Stavanger, brukt på sykler solgt av bl.a. Gresvig, G-Sport
 Vello: Brukt på sykler solgt gjennom Samvirkelagene
 Trygg, montert av Helleberg på Lillehammer
 Diamant,  ble opprinnelig produsert av A. Gresvig i Oslo
 Eiker, Brukt på sykler sammensatt og solgt gjennom Mjøndalen sport

Noen sykkelmodeller produsert av DBS
NavnProduksjonsårCrossmaster1960–1972Tomahawk1971–1973Apache Cross1972–1980Kombi1962–1983

 Referanser 

Eksterne lenker

 DBS hjemmeside
 Vi besøker en stor norsk sykkelfabrikk, Teknikk for alle,  Nr. 12, 1949.

Kategori:Næringsliv i Sandnes
Kategori:Norske sykkelfabrikanter
Kategori:Etableringer i 1892
Kategori:Varemerker